**EGYÜTTMŰKÖDÉSI MEGÁLLAPODÁS**

**a Balatonvilágos belterület 295/1 helyrajzi szám alatt felvett ingatlanon lévő „Vendégház” ingatlanrész jövőbeli hasznosításával kapcsolatos együttműködés keretfeltételeiről**

mely létrejött

1. **Balatonvilágos Község Önkormányzata**

Székhely: 8171 Balatonvilágos, Csók István sétány 38.

Adószám: 15428684-2-19

Képviseli: Fekete Barnabás polgármester

a továbbiakban: ***Önkormányzat***

1. **Multibaal Trade Vendéglátó, Kereskedelmi és Szolgáltató Korlátolt Felelősségű Társaság**

Székhely: 1116 Budapest, Fehérvári út 108-112.

Adószám: 12646087-2-43

Képviseli: Németh Balázs ügyvezető

a továbbiakban: ***Multibaal Trade***

1. **Aliga Hotels Idegenforgalmi és Vendéglátóipari Korlátolt Felelősségű Társaság**

Székhely: 8171 Balatonvilágos, Aligai út 1.

Adószám: 14221587-2-14

Képviseli: Németh Balázs ügyvezető

a továbbiakban: ***Aliga Hotels***

1. **Magyar Szörf Szövetség**

Székhely: 1095 Budapest, Mester u. 87.

Adószám: 18232826-1-43

Képviseli: Varga Mihály elnök

a továbbiakban: ***Szövetség***

mint szerződő felek között, az alulírott helyen és időpontban, az alábbi feltételek szerint:

1. A szerződő felek rögzítik, hogy Multibaal Trade valamint az egyszemélyes társaságaként működő Aliga Hotels a tulajdonossal megkötött szerződés alapján teljes körű üzemeltetési jogosultsággal és kötelezettséggel rendelkeznek a 8171 Balatonvilágos, Aligai út 1. szám alatt található Club Aliga létesítményre (a továbbiakban: ***Club Aliga***) vonatkozóan.

Az Aliga Hotels az Önkormányzattal 2014. március 28. napján megkötött bérleti szerződéssel (a továbbiakban: ***Bérleti Szerződés***) a 2014. április 1. napjától 2018. március 31. napjáig terjedő időszakra vonatkozóan bérbe vette az Önkormányzat kizárólagos tulajdonát képező, Balatonvilágos belterület 295/1 helyrajzi szám alatt felvett ingatlanon lévő „Vendégház” elnevezésű épületrészt a Bérleti Szerződésben meghatározott berendezésekkel és 10 darab parkolóhely használati jogával (a továbbiakban: ***Bérlemény***). A Bérlemény körül fekvő terület (a továbbiakban: ***Szabadterület***) az Önkormányzat tulajdonában álló terület, melynek használatához, hasznosításához az Önkormányzat képviselőtestületének engedélye szükséges.

A szerződő felek rögzítik, hogy a Bérlemény és a Szabadterület közvetlen, fizikai elhatárolás nélküli kapcsolatban áll a Club Aliga területével, a Bérlemény a Club Aliga létesítmény közműhálózatát használja.

A szerződő felek rögzítik, hogy a Szövetségnek szándékában áll a Bérleményt az Önkormányzattól hosszú távra bérbe venni, a Bérleményen felújítási munkákat végezni és a Bérleményen sportcélú edzőközpontot létesíteni.

1. A szerződő felek a fenti előzmények rögzítése mellett megállapodnak, hogy a Bérleménnyel és a Szabadterülettel kapcsolatos tevékenységük tekintetében a jövőben egymással szoros együttműködésben, egymás érdekeit és a jóhiszeműség és tisztesség elveit messzemenően szem előtt tartva járnak el, melynek alapelveit jelen együttműködési megállapodásban szabályozzák.
2. Az Önkormányzat és az Aliga Hotels az 1. pontban foglalt célok megvalósulása érdekében kifejezi azon szándékát, hogy a közöttük létrejött Bérleti Szerződést 2017. szeptember 30. napjáig, közös elszámolás mellett, közös megegyezéssel megszüntetik, és az Aliga Hotels mint bérlő a Bérleményt ezen időpontig az Önkormányzatnak átadás-átvétel keretében visszaadja. A Bérleti Szerződés megszüntetésének, az átadás-átvételnek és az elszámolásnak részleteit az érintett felek külön okiratban határozzák meg.
3. Az Önkormányzat és a Szövetség kötelezettséget vállal arra, hogy a Bérleti Szerződés 2. pontban foglalt megszűnését követően a Bérleményen tervezett felújítási, átalakítási munkákat legkésőbb 2018. április 30-ig befejezik, és ezt követően legfeljebb a Bérlemény belső tereiben végeznek kivitelezési munkákat.
4. Az Önkormányzat kötelezettséget vállal arra, hogy a Bérleményt a Club Aliga közműhálózatáról leválasztja ~~és a Bérlemény tekintetében külön, független közműhálózatot épít ki~~ legkésőbb a 3. pontban meghatározott időpontig.
5. A kivitelezési munkák során az Önkormányzat vagy a Szövetség érdekében eljáró kivitelezők messzemenően kötelesek a Club Aliga létesítményt és annak zöldterületeit megóvni, a létesítményben, a zöldterületekben, növényzetben okozott esetleges károkat a károkozó vagy megrendelője köteles maradéktalanul helyreállítani, a keletkezett károkat megtéríteni. A Szerződő Felek az átadáskor részletesen fotókkal dokumentálják a zöldterületek állapotát.
6. A Szövetség tudomásul veszi, hogy a Club Aliga rendeltetése közforgalom számára nyitva álló vendéglátóipari-turisztikai központ és strandfürdő, ahol a látogatók és gépjárműveik beléptetési rendjét a Multibaal Trade és az Aliga Hotels jogosult meghatározni. A Szövetség kötelezettséget vállal arra, hogy a Bérleményben fogadott vendégei maradéktalanul betartják a Club Aliga létesítményre vonatkozó mindenkori beléptetési rendet. ~~A Szövetség vendégeire és gépjárműveikre vonatkozó beléptetés, általános szabályoktól eltérő részleteit a felek legkésőbb 2018. március 15. napjáig közösen kidolgozzák és ezen szabályokat külön írásbeli megállapodásban rögzítik.~~
7. ~~A Szövetség kifejezett kötelezettséget vállal arra, hogy a Bérleményen vendéglátó-ipari tevékenységet kizárólagosan a Multibaal Trade és Aliga Hotels kifejezett írásbeli jóváhagyásával folytat, a megállapodásban meghatározott profillal. A jelen pontban meghatározott tilalom nem vonatkozik a Szövetség kizárólag saját vendégei számára nyújtott esetleges büfé-jellegű vagy meleg étkeztetésre. Az Önkormányzat és a Szövetség kötelezettséget vállal arra, hogy a közöttük a Bérleményre vonatkozóan létrejövő bérleti szerződésben kifejezetten rögzítésre kerül ez a korlátozás.~~
8. Az Önkormányzat nyilatkozik és a Szövetség tudomásul veszi, hogy – a korábbi gyakorlatnak megfelelően – a jövőben is lehetőséget nyújt arra, hogy a Multibaal Trade vagy az Aliga Hotels a Szabadterületet, külön, eseti megállapodással, rendezvények esetén az Önkormányzattól bérbe vegye.

A szerződő felek rögzítik, hogy a Szövetség által szervezett sportrendezvények időtartamára a Szabadterületen megvalósuló parkolás rendje eseti megállapodás alapján változhat.

1. A szerződő felek kölcsönösen és maradéktalanul egymás tudomására hozzák azon értesüléseiket, tényeket, és körülményeket, illetőleg azok megváltozását, melyek a szerződésszerű teljesítést, a jelen megállapodásban foglalt célok megvalósítását akadályozzák. Ennek körében együttesen, illetve külön-külön is megteszik mindazokat az intézkedéseket, amelyek a szerződésszerű teljesítést akadályozó körülmények elhárításának érdekében szükségesek.
2. A szerződő felek megállapodnak, hogy a Multibaal Trade és az Aliga Hotels Club Aligára vonatkozó üzemeltetési jogosultságának megszűnésével jelen szerződés minden további jogcselekmény nélkül, az üzemeltetési jog megszűnésének napjával megszűnik. Amennyiben csak a jelen pontban meghatározott egyik társaság üzemeltetési jogosultsága szűnik meg, úgy a másik vonatkozásában a jelen szerződésben meghatározottak továbbra is érvényben maradnak.

A szerződő felek jelen szerződést, 4 eredeti példányban, mint akaratukkal mindenben megegyezőt, jóváhagyólag cégszerűen aláírják. Jelen szerződés aláírásával a szerző felek nyugtázzák, hogy a szerződés 1-1 eredeti példányát átvették.

*Balatonvilágos, 2017. augusztus \_\_.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Balatonvilágos Község Önkormányzata Multibaal Trade Kft.***

*Fekete Barnabás polgármester Németh Balázs ügyvezető*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Magyar Szörf Szövetség Aliga Hotels Kft.***

*Varga Mihály elnök Németh Balázs ügyvezető*

*Jogi ellenjegyzés:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Kónyáné dr. Zsarnovszky Judit***

***jegyző***